คือมีอาการเลือดออกหลังมีเพศสัมพันธ์ วันที่มีอะไรกันวันแรกก็ปกติดี พอวันที่2 กลับมีเลือดสีแดงเข้มๆออกไปทางคล้ำๆ ไม่เจ็บไม่แสบอะไร ไปตรวจภายในมาบอกปกติดีไม่มีอะไรอักเสบ เลยตรวจมะเร็งปากมดลูกไปด้วย ตอนนี้รอผลอยู่ พอดีทานยาคุมด้วยค่ะเกี่ยวกันไหมคะ ทานมาได้ 6-7 เดือนแล้ว เห็นในเน็ตบอกว่าอาจจะเกี่ยวกับยาคุม มันมีวิธีแก้ไหมคะ ถ้าเลือดออกที่มีผลมาจากการทานยาคุม อีกอย่างถามเรื่องเกี่ยวกับยาคุมไหม บอกอาจจะเป็นเพราะวันไข่ตกจริงไหมคะ ปล. ประเดือนมาและหมดไป 2 อาทิตย์ก่อนมีอะไรกับแฟนค่ะ
สวัสดีค่ะ การที่มีเลือดออกกระปริดกระปรอยทางของคลอด สามารถเกิดได้จากสาเหตุต่างๆได้แก่ภาวะแทรกซ้อนจากการตั้งครรภ์ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือนหรือวัยใกล้หมดประจำเดือนผลข้างเคียงของยาคุมกำเนิดความเครียดเนื้องอกในมดลูกมดลูกหรืออุ้งเชิงกรานอักเสบเป็นต้นส่วนการที่มีเลือดออกหลังการมีเพศสัมพันธ์ สามารถเกิดจากสาเหตุต่างๆ ได้แก่การบาดเจ็บจากการมีเพศสัมพันธ์รุนแรง,ปากมดลูกหรือช่องคลอดอักเสบ,เนื้องอกที่ปากมดลูก,ช่องคลอดแห้งเป็นต้น@จากที่ เล่ามาว่าตรวจภายในแล้วปกติ เลือดที่ออกผิดปกตินี้ อาจเป็นไปได้ว่า เกิดจากฮอร์โมนไม่สมดุลจากยาคุมกำเนิด, หรืออาจความเครียดได้ค่ะ@ในกรณีที่ใช้ยาคุมกำเนิดแบบแผง จะแนะนำให้รับประทานยาให้ตรงเวลา และสม่ำเสมอเพื่อลดการเกิดเลือดออกกระปริดกระปรอย แต่ถ้ายังมีความผิดปกตินี้อยู่ อาจต้องปรับเปลี่ยนยี่ห้อยาคุมกำเนิดที่รับประทาน โดยสามารถปรึกษาเภสัชกรหรือแพทย์ผู้รักษาได้นะคะ